CELEX: 32014D0843
Language: mt
Date: 2014-11-26 00:00:00
Title: 2014/843/UE, Euratom: Deċiżjoni ta' Implimentazzjoni tal-Kummissjoni tas- 26 ta' Novembru 2014 li temenda d-Deċiżjoni ta' Implimentazzjoni tal-Kummissjoni 2013/747/UE, Euratom li tawtorizza lir-Renju Unit juża ċerti estimi approssimattivi għall-kalkolu tal-bażi tar-riżorsi proprji tal-VAT (notofikata bid-dokument C(2014) 8924)

28.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 343/31
            
         DEĊIŻJONI TA' IMPLIMENTAZZJONI TAL-KUMMISSJONI
   tas-26 ta' Novembru 2014
   li temenda d-Deċiżjoni ta' Implimentazzjoni tal-Kummissjoni 2013/747/UE, Euratom li tawtorizza lir-Renju Unit juża ċerti estimi approssimattivi għall-kalkolu tal-bażi tar-riżorsi proprji tal-VAT
   
      
         (notofikata bid-dokument C(2014) 8924)
      
   
   (It-test bl-Ingliż biss huwa awtentiku)
   
      (2014/843/UE, Euratom)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari it-tieni subparagrafu tal-Artikolu 6(3) tiegħu,
   Wara li kkonsultat lill-Kumitat Konsultattiv dwar ir-Riżorsi Proprji,
   Billi:
   
               (1)
            
            
               Skont l-Artikolu 371 tad-Direttiva tal-Kunsill 2006/112/KE (2), ir-Renju Unit jista' jkompli jeżenta t-tranżazzjonijiet imsemmija fl-Anness X, il-Parti B ta' dik id-Direttiva, jekk huwa kien jagħti eżenzjoni għal dawk it-tranżazzjonijiet fl-1 ta' Jannar 1978; dawk it-tranżazzjonijiet iridu jiġu kkunsidrati biex tkun determinata l-bażi tar-riżorsi proprji tal-VAT.
            
         
               (2)
            
            
               Fir-risposta tagħha tat-22 ta' April għall-ittra tal-4 ta' Frar 2014 tal-Kummissjoni dwar is-simplifikazzjoni ta' spezzjonijiet tar-riżorsi proprji tal-VAT (3), ir-Renju Unit talab awtorizzazzjoni mill-Kummissjoni biex juża perċentwali fissi tal-bażi intermedja għall-kalkolu tal-bażi tar-riżorsi proprji tal-VAT għat-tranżazzjonijiet imsemmija fil-punti 7 u 9 tal-Anness X, il-Parti B tad-Direttiva 2006/112/KE għas-snin finanzjarji 2014 sa 2020. Ir-Renju Unit wera li l-perċentwali storika baqgħet stabbli maż-żmien. Ir-Renju Unit għandu għalhekk jingħata awtorizzazzjoni biex jikkalkula l-bażi tar-riżorsi proprji tal-VAT billi juża perċentwali fissi skont l-ittra mibgħuta mill-Kummissjoni.
            
         
               (3)
            
            
               Għall-finijiet ta' trasparenza u ċertezza ġuridika, hu xieraq li jkun hemm limitu ta' żmien għall-applikabilità tal-awtorizzazzjoni.
            
         
               (4)
            
            
               Huwa għalhekk xieraq li tkun emendata d-Deċiżjoni ta' Implimentazzjoni tal-Kummissjoni 2013/747/UE, Euratom (4) skont dan,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni ta' Implimentazzjoni 2013/747/UE, Euratom hija emendata kif ġej:
   
               (1)
            
            
               L-Artikolu 1 jiġi sostitwit b'dan li ġej:
               “Artikolu 1
               Sabiex tiġi kkalkolata l-bażi tar-riżorsi proprji tal-VAT mill-1 ta' Jannar sal-31 ta' Diċembru 2013, ir-Renju Unit huwa awtorizzat li juża estimi approssimattivi fir-rigward tal-kategoriji segwenti ta' tranżazzjonijiet imsemmija fl-Anness X, il-Parti B tad-Direttiva 2006/112/KE:
               
                            
                        
                        
                           Il-provvista ta' art għall-bini (il-punt 9)).”
                        
                     
         
               (2)
            
            
               Wara l-Artikolu 1, jiddaħħlu l-Artikoli 1a u 1b li ġejjin:
               “Artikolu 1a
               Sabiex tiġi kkalkolata l-bażi tar-riżorsi proprji tal-VAT mill-1 ta' Jannar 2014 sal-31 ta' Diċembru 2020, ir-Renju Unit huwa awtorizzat li juża 0,01 % tal-bażi intermedja fir-rigward tat-tranżazzjonijiet imsemmija fil-punt 7 tal-Anness X, il-Parti B, (sptarijiet) tad-Direttiva 2006/112/KE.
               Artikolu 1b
               Sabiex tiġi kkalkolata l-bażi tar-riżorsi proprji tal-VAT mill-1 ta' Jannar 2014 sal-31 ta' Diċembru 2020, ir-Renju Unit huwa awtorizzat li juża 0,004 % tal-bażi intermedja fir-rigward tat-tranżazzjonijiet imsemmija fil-punt 9 tal-Anness X, il-Parti B, (bini u art għall-bini) tad-Direttiva 2006/112/KE.”
            
         
               (3)
            
            
               L-Artikolu 2 huwa mħassar.
            
         Artikolu 2
   Din id-Deċiżjoni hija indirizzata lir-Renju Unit tal-Gran Brittanja u l-Irlanda ta' Fuq.
   
      Magħmul fi Brussell, is-26 ta' Novembru 2014.
      
         
            Għall-Kummissjoni
         
         Kristalina GEORGIEVA
         
            Viċi President
         
      
   
   
      (1)  ĠU L 155, 7.6.1989, p. 9.
   
      (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
   
      (3)  Ares(2014)261136.
   
      (4)  Id-Deċiżjoni ta' Implimentazzjoni tal-Kummissjoni 2013/747/UE, Euratom tal-10 ta' Diċembru 2013 li tawtorizza lir-Renju Unit juża ċerti estimi approssimattivi għall-kalkolu tal-bażi tar-riżorsi proprji tal-VAT (ĠU L 333, 12.12.2013, p. 79).